Теодор Траянов
Далек си ти

chitanka.info

Далек си ти, но днес съдба жестока

над гроб забравен мислите ни сле,

венец открои се сред вис дълбока

и немощ сепна нашите криле.

И в горест отчуждени, всеки слага

увехнал стрък над гроба запустял,

с минутен тъжен глед, с усмивка блага,

с молба, в прощения ръце прострял.

Макар насън, сърцето с бол изтръпна,

непоносим бе споменът, нали?

Дели ни всичко, бездна непристъпна

и любовта самата ни дели.

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.